Moriori
<s>Moriori, izumrlo domorodačko stanovništvo Chathamskih otoka u Tihom oceanu (Rēkohu na moriorskom, Wharekauri na maorskom).</s><s>U vrijeme europskog otkrića otočja 1791. godine bilo ih je oko 1 000.</s><s>Bili su miroljubiv narod, a tijekom 1830-ih skoro potpuno su ih istrijebili maorski ratnici iz plemena Taranaki.</s><s>Posljednji govornik moriorskog jezika bio je Hirawanu Tapu koji je preminuo u svibnju 1900., a posljednji čistokrvni pripadnik naroda Tommy Solomon umro je 1933. godine.</s>

<s>O podrijetlu Moriora postoji više pretpostavki.</s><s>Postoji mišljenje da su kulturno i jezično bili srodni Maorima Južnog otoka.</s><s>Neki arheolozi drže da su Moriori polinezijski narod, potomci Maora koji su u 16. stoljeću naselili Chathamske otoke.</s><s>Drugi pak smatraju da su se Moriori jezično i genetski razlikovali od Maora, te da uopće nisu bili polinezijskog nego melanezijskog podrijetla.</s>

<s>Moriori su živjeli kao lovci-sakupljači i zbog neobradive zemlje nisu poznavali poljoprivredu.</s><s>Jeli su isključivo hranu morskog podrijetla, tj. ribe, morske lavove i mlade morske ptice.</s><s>Od umjetnosti poznato je samo da su rezbarili debla.</s><s>Kastrirali su neke muške bebe kako bi nadzirali broj stanovnika.</s><s>Nisu poznavali ni prakticirali nasilje i rat.</s>

<s>William R. Broughton je 17. studenog 1791. godine stupio na tlo otoka koje je nazvao po svom brodu HMS Chatham i proglasio ih posjedom Velike Britanije.</s><s>Otoci su postali središte djelatnosti kitolovaca, pa je od zaraznih bolesti uslijed kontakta s Europljanima i Maorima umrlo 10% do 20% moriorskog stanovništva.</s><s>Britanci su 1835. raselili Maore Ngāti Mutunga i Ngāti Tama iz regije Taranaki na Sjevernom otoku.</s><s>Brigantin Lord Rodney, otet od Britanaca, stigao je 19. studenog spomenute godine na Chathamske otoke.</s><s>Na njemu je bilo 500 Maora naoružanih puškama i sjekirama sa zalihama od 78 tona krumpira.</s><s>Nakon toga 5. prosinca uslijedio je još jedan brod iz kojeg se iskrcalo 400 Maora.</s>

<s>Maori, poznati kao okrutni ratnici i kanibali, izvršili su pravi genocid nad miroljubivim golorukim Moriorima.</s><s>Obredno su ubili oko 10% stanovništva, nabijajući na kolac muškarce, žene i djecu bez razlike i ostavljajući ih na plažama danima umirati u velikim bolovima.</s><s>Jeli su moriorska trupla i tjerali Moriore mokriti po svojim svetištima.</s><s>Zabranili su im rabiti svoj jezik i međusobno se vjenčavati, čime su se pobrinuli da izumru.</s><s>Samo 101 Morior ostao je na otocima 1862. godine.</s>

<s>Izvori</s>

<s>Austronezijski narodi
Etničke grupe Novog Zelanda</s>

